
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 478 


20 Ιουνίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αναπροσαρμογή ποσών προμηθειών κ.λπ . 1 

Καθορισμός αριθμού Υπαλλήλων που θα επαναπροσ- 
ληφθούν στο ΥΕΘΑ/ΓΕΑ κατά το Α' εξάμηνο το 

έτους 1996 . 2 

Καθορισμός αριθμού Υπαλλήλων που θα επαναπροσ- 
ληφθούν οτο ΥΕΘΑ/ΓΕΑ κατά το Β' εξάμηνο το 

έτους 1996 . 3 

Αμοιβαία συνδρομή για είσπραξη απαιτήσεων. 4 

Χωροθέτηση Ξεν/κού, Τουριστικού Αιμένα έμπροσθεν 
του Ξενοδοχείου «ΡΟΒΤΟ ΒΕΙ_Ι_0» στην Καρδά- 

μαινα Κώ. 5 

Παράταση προθεσμίας υποβολής αιτήσεων από τους 
σεισμόπληκτους του 1995 στους Νομούς Γρεβενών 

και Κοζάνης. .. 6 

Αναστολή καταβολής εισφορών επαγγελματοβιοτε- 

χνών Βιοτεχνικού Πάρκου Καλαμάτας. 7 

Έγκριση μίσθωσης ακινήτου για τη στέγαση Εθνικής 
Συνομοσπονδίας Ατόμων με Ειδικές Ανάγκες. ... 8 


Συμπλήρωση της ΥΑ ΥΠΠΟ/ΔΙΑΑΠ/Γ/26885/1680/ 
12.7.88 (ΦΕΚ 540/Β/1.8.88) με την οποία είχε χα- 
ρακτηρισθεί ως έργο τέχνης το «Αρχοντικό Χατ- 
ζηαργύρη» στην άλλη Μεριά Πηλίου ιδ. ΣΑΛΑΣ και 
χαρακτηρισμός του και ως ιστορικού διατηρητέου 
μνημείου με ζώνη προστασίας τον περιβάλλοντα 


χώρο του στα όρια της ιδιοκτησίας. 9 

Χαρακτηρισμός ως ιστορικού διατηρητέου μνημείου 
του κτιρίου «Μεγάρου Λώλη» στο Δεσποτικό Ιωαννί- 
νων ιδ. Ευαγγέλου, Χριστόφορου και Μαρίας Διαμά- 
ντη .10 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3051 (1) 

Αναπροσαρμογή ποσών προμηθειών κ.λπ. 

Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 


1. Τις διατάξεις των πιο κάτω άρθρων του Κανονισμού 
της Βουλής, Μέρος Β' Προσωπικό. 

α. Του άρθρου 130 παραγρ. 2α με την οποία επιτρέπε¬ 
ται η απ’ ευθείας χωρίς δημόσιο διαγωνισμό κατάρτιση 


συμβάσεων για προμήθειες και εκτελέσεις εργασιών όταν 
η ολική δαπάνη δεν υπερβαίνει τις 100.000 δρχ. και με 
πρόχειρο διαγωνισμό όταν υπερβαίνει τις 100.000 δρχ. 
αλλά και τις 400.000. 

β. Του άρθρου 138 σύμφωνα με το οποίο μπορεί με 
απόφασή μας να αναπροσαρμόζονται τα ποσά των προη¬ 
γουμένων περιπτώσεων. 

2. Το άρθρο 83 του Ν. 2362/95 (ΦΕΚ 247/Α/27.11.95) 
«περί Δημοσίου Λιγιστικού, ελέγχου των δαπανών του 
Κράτους και άλλες διατάξεις». 

3. Την 2459/1642/24.5.83 απόφασή μας (ΦΕΚ 279/ 
25.5.83) με την οποία έγινε η πρώτη αναπροσαρμογή των 
ποσών που προέβλεπε αρχικά ο ανωτέρω Κανονισμός από 
100.000 δρχ. σε 150.000 δρχ. και από 400.000 δρχ. σε 
600.000 δρχ. 

4. Το άρθρο 2 παρ. 12γ και 13 του Ν. 2286/95 «περί 
προμηθειών του Δημοσίου Τομέα και ρυθμίσεως συναφών 
θεμάτων (ΦΕΚ 19/Α/1.2.95). 

5. Την 2301/1613/26.5.91 απόφασή μας (ΦΕΚ 78Α/ 

30.5.91) σύμφωνα με την οποία αναπροσαρμόσθηκαν τα 
ανωτέρω ποσά σε 300.000 δρχ. για την απ’ ευθείας ανά¬ 
θεση και 1.500.000 δρχ. για τον πρόχειρο Διαγωνισμό. 

6. Την Π1/620/18.5.92 (ΦΕΚ 352/Β/2.6.92) κοινή 
απόφαση των Υπουργών Εμπορίου και Οικονομικών και 
την 3605/2768/8.7.92 απόφασή μας (ΦΕΚ 120/4/ 

14.7.92) σύμφωνα με την οποία αναπροσαρμόσθηκαν τα 
ποσά σε 750.000 δρχ. για την απ’ ευθείας ανάθεση και 
2.000.000 δρχ. για τον πρόχειρο διαγωνισμό. 

7. Την Π1/622/13.3.95 (ΦΕΚ 223/Β/28.3.95) από¬ 
φαση του Υφυπουργού Εμπορίου και την 2014/1645/ 
27.4.95 απόφασή μας (ΦΕΚ 442/Β/19.5.95), σύμφωνα 
με τήν οποία αναπροσαρμόστηκαν τα ποσό σε 1.000.000 
δρχ. για την απευθείας ανάθεση και 3.000.000 δρχ. για 
τον πρόχειρο διαγωνισμό, αποφασίζουμε: 

Την αναπροσαρμογή των ποσών που προβλέπονται στο 
άρθρο 130 παρ. 2α του Υπηρεσιακού Κανονισμού της 
Βουλής. (Μέρος Β' Προσωπικό) όπους αυτά έχουν διαμορ¬ 
φωθεί με τις αποφάσεις μας 2459/1642/24.5.83 (ΦΕΚ 
279/25.5.83) 2301/1612/26.5.91, (ΦΕΚ 78Α/30.5.91), 
3605/2768/8.7.92 (ΦΕΚ 120/Α/14.7.92) και 2014/ 
1645/27.4.95 (ΦΕΚ 442/Β/19.5.95) από 1.000.000 δρχ. 
κατ’ ανώτατο όριο σε 1.500.000 δρχ. για την απευθείας 
ανάθεση και από 3.000.000 δρχ. κατ’ ανώτατο όριο σε 
4.000.000 δρχ. γαι τον πρόχειρο διαγωνισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ισυνϊου 1996 

ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 

-φ- 

Αριθ. Φ.471.11/ΑΔ 564166 Σ. 1170 (2) 

Καθορισμός αριθμού Υπαλλήλων που θα επαναπροσλη- 

φθούν στο ΥΕΘΑ/ΓΕΑ κατά το Α' εξάμηνο το έτους 

1996. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου'25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύρμιση θεμάτων διοίκησης» (ΦΕΚ 28/3.3.94 Τ.Α'). 

β. Το ΑΠ 565462/15.7.94 Πρακτικό - Απόφαση της 
Τριμελούς Επιτροπής της παρ. 4 του άρθρου 26 του Ν. 
2190/94. 

γ. ΤηνΦ.471.11/ΑΔ 566914/Σ. 1953/14.9.1994 ΚΥΑ 
«Καθορισμός Αριθμού θέσεων υφισταμένων ή συσταθη- 
σομένων που θα καλυφθούν με επαναπρόσληψη Υπαλλή¬ 
λων σύμφωνα με τον Ν. 2190/94 άρθρο 25 παρ. 13 για κά¬ 
λυψη παγίων και διαρκών αναγκών ΥΕΘ/\/ΓΕΑ». 

δ. Τις διατάξεις του άρθρου 14 παρ. 21 του Ν. 2266/94 
ΦΕΚ 218/13.12.94 Τ.Α’. 

ε. Την ΑΠ 560307/17.1.95 αίτηση θεραπείας του Σα- 
ράντη Απόστολου. 

στ. Το ΑΠ 564935/21.6.95 Πρακτικό - Απόφαση της 
Τριμελούς Επιτροπής του άρθρου 26 του Ν. 2190/94. 

ζ. Τις διατάξεις του άρθρου 29Α του Ν. 1558/85 το 
οποίο προστέθηκε με το άρθρο 27 του Ν. 2081/92 (ΦΕΚ 
154 Α·/92). 

η. Την Φ. 471.11/ΑΔ 561516/Σ.399/23.2.96 Κοινή 
Απόφαση των Υπουργών Εσωτερικών Δημόσιας Διοίκη¬ 
σης και Αποκέντρώσης, Οικονομικών και Εθνικής Άμυνας 
«Τροποποίηση καθορισμού αριθμού θέσεων υφισταμένων 
ή συσταθησομένων που θα καλυφθούν με επαναπρόσ¬ 
ληψη σύμφωνα με τον Ν. 2190/94 άρθρο 25 παρ. 13 για 
κάλυψη παγίων και διαρκών αναγκών ΥΕΘΑ/ΓΕΑ, αποφα¬ 
σίζουμε: 

1. Τον καθορισμό του αριθμού των υπαλλήλων που θα 
επαναπροσληφθούν κατά το Α’ εξάμηνο του 1996 στο ΥΕ- 
ΘΑ/ΓΕΑ, σύμφωνα με τις διατάξεις της παρ. 13 του άρ¬ 
θρου 25 του Ν. 2190/94, σε ένα(1), κλάδου ΤΕ Τεχνολο¬ 
γικών Εφαρμογών, ειδικότητας Τεχνολόγου Μηχανολό¬ 
γου. 

2. Ο επαναπροσλαμβανόμενος καταλαμβάνει αντί¬ 
στοιχη, υφιστάμενη κενή οργανική θέση τακτικού προσω¬ 
πικού ή συνιστώμενη προσωποπαγή Αορίστου Χρόνου. 

3. Από τις διατάξεις της παρούσας προκαλείται δαπάνη 
σε βάρος του Κρατικού Προϋπολογισμού ύψους 
1.887.000 δρχ. περίπου για το τρέχον οικονομικό έτος και 
2.642.000 εκ. δρχ. περίπου ετησίως. Για την δαπάνη του 
τρέχοντος έτους έχουν εγγράφει πιστώσεις στον Π/Υ ΓΕΑ 
έτους 1996 στον ΕΦ. 11410 και στους ΚΑΕ της ομάδας 
0200 . 


4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1996 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΓΕΡΑΣΙΜΟΣ ΑΡΣΕΝΗΣ ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. Φ.471.11 /ΑΔ 564167 Σ. 1171 (3) 

Καθορισμός αριθμού Υπαλλήλων που θα επαναπροσλη¬ 
φθούν στο ΥΕΘΑ/ΓΕΑ κατά το Β’ εξάμηνο το έτους 
1996. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύρμιση θεμάτων διοίκησης» (ΦΕΚ 28/3.3.94 Τ.Α7 
3.3.94). 

β. Το υπ’ αριθμό 540517/20.5.94 Πρακτικό Εισήγηση 
της Τριμελούς Επιτροπής του άρθρου 25 παρ. 3 του Ν. 
2190/94. 

γ. Το υπ’ αριθμό 541023/14.10.95 Πρακτικό Εισήγηση 
της Τριμελούς Επιτροπής του άρθρου 25 του Ν. 2190/94 
στο ΥΕΘΑ/ΓΕΑ. 

δ. Την Φ.471.11/ΑΔ 565036/Σ. 1318/30.6.1994/ 
Κοινή Υπουργική Απόφαση των Υπουργών Προεδρίας της 
Κυβέρνησης, Οικονομικών και Εθνικής Άμυνας «Καθορι¬ 
σμός αριθμού επαναπροσλαμβανομένων κατά ειδικότητα 
για την κάλυψη παγίων και διαρκών αναγκών». 

ε. Την Φ.471.11/ΑΔ 560040/Σ. 11/27.12.95 Κ.Υ.Α. 
«Καθορισμός αριθμού επαναπροσλαμβανομένων κατά ει¬ 
δικότητα για την κάλυψη παγίων και διαρκών αναγκών». 

στ. Την Φ.471.11 /ΑΔ 560685/Σ. 166/25.1.1996 Κοινή 
Απόφαση των Υπουργών Οικονομικών και Εθνικής Άμυ¬ 
νας «Τροποποίηση Καθορισμού Υπαλλήλων που θα επα¬ 
ναπροσληφθούν στο ΥΕΘΑ/ΓΕΑ κατά το Α’ εξάμηνο 
έτους 1996». 

ζ. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 2081/92 και το γεγο¬ 
νός ότι από την έκδοση της απόφασης αυτής προκαλείται 
δαπάνη σε βάρος του κρατικού προϋπολογισμού (ΕΦ 11- 
410) και ΚΑΕ Ομάδας 0200. 

η. την υπ’ αριθμ. 13/2.5.96 Βεβαίωση ανάληψης υπο¬ 
χρέωσης της Δ/νσης Οικονομικού ΓΕΑ. 
θ. Τις υπηρεσιακές ανάγκες, αποφασίζουμε: 

1. Τον καθορισμό του αριθμού των θέσεων επαναπροσ¬ 
λαμβανομένων υπαλλήλων στο ΥΕΘΑ/ΓΕΑ κατά το Β' εξά¬ 
μηνο του 1996, ως ακολούθως: 

α. Μία (1) θέση Κλάδου ΠΕ ΜΗΧΑΝΙΚΩΝ, ειδικότητας 
Αρχιτέκτωνα. 

β. Μία (1) θέση Κλάδου ΠΕ ΜΗΧΑΝΙΚΩΝ, ειδικότητας 
Αεροναυπηγού. 

γ. Μία (1) θέση Κλάδου ΠΕ ΜΗΧΑΝΙΚΩΝ, ειδικότητας 
Πολιτικού Μηχανικού. 

δ. Μία (1) θέση Κλάδου ΠΕ ΜΗΧΑΝΙΚΩΝ, ειδικότητας 
Τοπογράφου Μηχανικού. 

ε. Μία (1) θέση Κλάδου ΠΕ ΜΗΧΑΝΙΚΩΝ, ειδικότητας 
Μεταλλειολόγου Μηχανικού. 

στ. Μία (1) θέση Κλάδου ΔΕ ΤΕΧΝΙΚΟΥ, ειδικότητας 
Εργοδηγού Δομικών Έργων. 

ζ. Μία (1) θέση Κλόδου ΔΕ ΤΕΧΝΙΚΟΥ, ειδικότητας 
Υδραυλικού. 

η. Πέντε (5) θέσεις κλάδου ΔΕ ΠΑΡΟΧΗΣ ΥΠΗΡΕΣΙΩΝ, 
ειδικότητας Τραπεζοκόμου. 

θ. Δύο (2) θέσεις κλάδου ΔΕ ΠΑΡΟΧΗΣ ΥΠΗΡΕΣΙΩΝ, 
ειδικότητας Μαγείρου. 

ι. Μία (1) θέση κλάδου ΔΕ ΠΑΡΟΧΗΣ ΥΠΗΡΕΣΙΩΝ, ειδι¬ 
κότητας Πωλητού. 

ια. Μία (1) θέση κλάδου ΔΕ ΕΝΔΥΣΗΣ - ΥΠΟΔΗΣΗΣ, ει¬ 
δικότητας Ράπτριας. 

ιβ. Μία (1) θέση ειδικότητας Χειριστού Αεροσκαφών. 

ιγ. Οκτώ (8) θέσεις κλάδου ΥΕ ΠΡΟΣΩΠΙΚΟΥ ΚΑΘΑ¬ 
ΡΙΟΤΗΤΑΣ, ειδικότητας Καθαρίστριας. 

ιδ. Δύο (2) θέοεις κλάδου ΥΕ ΠΡΟΣΩΠΙΚΟΥ ΚΑΘΑΡΙΟ¬ 
ΤΗΤΑΣ, ειδικότητας Πινακοπλύντου. 

2. Οι επαναπροσλαμβανόμενοι καταλαμβάνουν αντί¬ 
στοιχες υφιστάμενες κενές οργανικές θέσεις τακτικού 
προσωπικού ή συνιστώμενες προσωποπαγείς με σχέση 
εργασίας αορίστου Χρόνου. 

3. Από τις διατάξεις της παρούσας προκαλείται δαπάνη 
σε βάρος του Κρατικού Προϋπολογισμού ύψους 
75.600.000 δρχ. περίπου ετησίως, δια την ανωτέρω δα¬ 
πάνη έχει εγγράφει πίστωση στον Προϋπολογισμό ΓΕΑ 
στον Ειδικό Φορέα 11-510 ΚΑΕ της ομάδας 0200. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1996 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΓΕΡΑΣΙΜΟΣ ΑΡΣΕΝΗΣ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. Τ 4721/683/Α0019 (4) 

Αμοιβαία συνδρομή για είσπραξη απαιτήσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάεις των άρθρων 89 παράγραφος 3 και 98 πα¬ 
ράγραφος 2 του Ν. 1402/83 «περί προσααρμογής της τε- 
λωνειακής και δασμολογικής νομοθεσίας στο δίκαιο των 
Ευρωπαϊκών Κοινοτήτων» (ΦΕΚ 167/Α/18.11.83). 

2. Τις διατάξεις του άρθρου 133 παράγραφος 2 του Ν. 
1165/18 «Περί τελωνειακού Κώδικος». 

3. Την αριθμ. 1096706/963/0006Α/94 ΑΥΟ «Περί σύ¬ 
στασης Γραφείου Βεβαίοκιης και Είσπραξης Εσόδων Τρί¬ 
των» στη Δ/νση Είσπραξης Δημοσίων Εσόδων. 

4. Την ανάγκη αναμόρφωσης της αριθμ. Τ 1243/319/ 
7.3.84 ΑΥΟ «περί αμοιβαίας συνδρομής για είσπραξη 
απαιτήσεων» (ΦΕΚ 179/Β/26.3.84) μετά την ολοκλή¬ 
ρωση της εσωτερικής αγοράς από 1.1.1993. 

5. Την αριθμ. 1038649/1313/0019/19.4.89 ΑΥΟ. 

6. Το γεγονός ότι η παρούσα απόφαση δεν προκαλεί 
δαπάνη στον Κρατικό Προϋπολογισμό, αποφασίζουμε: 

1. Το άρθρο 20 της αριθμ. Τ 1243/319/7.3.84 Απόφα¬ 
σης Υπουργού Οικονομικών, όπως τροποποιήθηκε με τις 
αριθμ. 1038649/1313/0019/19.4.89 και 1034118/ 

2084-8/0016/18.3.96 όμοιες αντικαθίσταται ως εξής: 

Αρθρο 20 

Αρχές για διατύπωση ή λήψη αιτήσεων συνδρομής 

1. Για τους σκοπούς των άρθρων 86 μέχρι και 98 τού 
Νόμου 1402/1983, όπως αυτός τροποποιήθηκε και 
ισχύει, και της παρούσας απόφασης η Ε.Υ.Τ.Ε. ορίζεται 
«αιτούσα αρχή» και «Αρμόδια Αρχή» η οποία απευθύνει 


(διατυπώνει) αιτήσεις συνδρομής στις αντίστοιχες αρμό¬ 
διες αρχές των λοιπών κρατών μελών και η οποία δέχεται 
τις αιτήσεις συνδρομής που απευθύνουν σ’ αυτήν οι αιτού¬ 
σες αρχές των λοιπών κρατών μελών. 

Για απαιτήσεις από Φ.Π.Α. ενδοκοινοτικών συναλλογών 
ως «αιτούσα αρχή» και «αρμόδια αρχή» ορίζεται η 16η Δ/ 
νση Είσπραξης Δημοσίων Εσόδων. 

2. Οι αρμόδιες Αρχές κατά λόγον αρμοδιότητας σύμ¬ 
φωνα με την παραπάνω παρ. 1: 

α) προβαίνουν στη διατύπωση αίτησης συνδρομής 
ύστερα από σχετικά έγγραφα ή νόμιμους τίτλους των Τε¬ 
λωνειακών και λοιπών Αρχών, με τις οποίες ζητούνται πλη¬ 
ροφορίες ή επιδιώκεται κοινοποίηση πράξεων ή αποφά¬ 
σεων ή η είσρπαξη των απαιτήσεων τσυ άρθρου 2 του πα¬ 
ρόντος σε βάρος οφειλέτη που διαμένει στο έδαφος των 
λοιπών κρατών μελών και ενημερώνουν σχετικά τις αρχές 
αυτές, μετά τη λήψη των αιτουμένων στοιχείων από τις 
αρμόδιες αρχές των λοιπών κρατών μελών. 

β) διαβιβάζουν τις αιτήσεις πληροφοριών και γνωστο¬ 
ποίησης (κοινοποίησης) που δέχονται από τις αιτούσες 
αρχές των λοιπών κρατών μελών στα Τελωνεία ή ΔΟΥ ή 
άλλες Αρχές που είναι πλησίον της κατοικίας του προσώ¬ 
που, στο οποίο αναφέρονται οι αιτήσεις αυτές, προκειμέ- 
νου να συγκεντρώσουν τις αιτούμενες πληροφορίες ή να 
γνωστοποιήσουν (κοινοποιήσουν) τις πράξεις ή αποφά¬ 
σεις που συνοδεύουν τις αιτήσεις γνωστοποίησης. 

γ) εκδίδουν αποφάσεις υπό την επιφύλαξη και των δια¬ 
τάξεων της παρούσης απόφασης, με την οποία αναγνωρί¬ 
ζεται ο τίτλος που συνοδεύει την αίτηση είσπραξης ή λή¬ 
ψης συντηρητικών μέτρων και ο οποίος εκδόθηκε σ’ άλλο 
κράτος μέλος. 

Οι αποφάσεις αυτές αποτελούν νόμιμους τίτλους κατά 
την έννοια του Κώδικα Εισπράξεως Δημοσίων Εσόδων, 
σύμφωνα και με τον οποίο επιδιώκεται η είσρπαξη της 
απαίτησης ή η λήψη συντηρητικών μέτρων για την εί¬ 
σπραξη της απαίτησης. 

δ) διαβιβάζουν τον κατά τα προαναφερόμενα νόμιμο τί¬ 
τλο μαζί με την αίτηση είσπραξης ή λήψης συντηρητικών 
μέτρων στο πλησιέστερο με την κατοικία του οφειλέτη Τε- 
λωνείο ή ΔΟΥ, προκειμένου να επιδιωχθεί η είσπραξη ή να 
εξασφαλισθεί η απαίτηση. 

ε) εντέλλονται την αποστολή και απόδοση των ποσών 
που εισπράττονται στις αιτούσες αρχές των λσιπών κρα¬ 
τών μελών. 

στ) αποστέλλουν αφού προβούν στη δραχμοποίηση, τα 
ποσά που εισπράχθηκαν και στάλθηκαν για λογαριασμό 
τους από τις αρμόδιες αρχές των λοιπών κρατών μελών 
στις Τελωνειακές ή άλλες Αρχές με έγγραφα των οποίων 
τέθηκε σε εφαρμογή η διαδικασία είσπραξης των απαιτή¬ 
σεων προς τακτοποίησή τους. 

2. Όπου στο κείμενο του άρθρου αυτού και επόμενα 
αναφέρονται τα Δημόσια Ταμεία, αυτά αντικαθίστανται 
από τις ΔΟΥ. 

3. Όπου στο κείμενο του άρθρου αυτού καιεπόμενα 
αναφέρεται η Δ/νση Τελωνείων Αττικής αντικαθίσταται 
από την ΕΥΤΕ. 

4. Με την παρούσα απόφαση ανακαλείται η αριθμ. 
1034118/2084-8/0016/18.3.96 Απόφαση Υπουργού 
Οικονομικών. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 10 Ιουνίου 1996 

ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 

- ^ - 

Αριθ. Τ/752 (5) 

Χωροθέτηση Ξεν/κού, Τουριστικού Αιμένα έμπροσθεν 

του Ξενοδοχείου «ΡΟΡΤΟ ΒΕΙ-Ι-0» στην Καρδάμαινα 

Κώ. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/1993 (Κεφ. Γ' άρθρα 29- 
37) όπως τροποποιήθηκε με το άρθρ. 5 του Ν. 2206/94. 

2. Τις διατάξεις του Π.Δ. 459/12.11.93 (ΦΕΚ 193/Α) 
«Ανασύσταση του Υπουργείου Τουρισμού και καθορισμός 
των αρμοδιοτήτων του». 

3. Τηναριθμ. 532/28.3.1995 Απόφαση Πρωθυπουργού 
και Υπουργού Τουρισμού περί διορισμού Ειδικού Γραμμα- 
τέα στο Υπουργείο Τουρισμού του Κων/νου Τσιγαρίδα. 

4. Την αριθμ. 1041/21.6.94 Από(ραση Υπουργού Του¬ 
ρισμού περί συγκρότησης της Διϋπουργικής Επιτροπής 
του άρθρου 30 του Ν. 2160/1993 όπως τροποποιηθείσα 
ισχύει. 

5. Τις διατάξεις του Π.Δ. 27/96 (ΦΕΚ 19/Α/1.2.96) 
περί συγχώνευσης των Υπουργείων Τουρισμού, Βιομηχα¬ 
νίας, Ενέργειας και Τεχνολογίας και Εμπορίου στο Υπουρ¬ 
γείο Ανάπτυξης. 

6. Τις διατάξεις του Π.Δ. 29/96 (ΦΕΚ 20//λ/1.2.96) 
περί διορισμού Υπουργού και Υφυπουργών. 

7. Την από 22.9.94 (Α.Π. Υπ. Τουρ. 86/23.9,.94) αί¬ 
τηση της «ΤΟΥΡΙΣΤΙΚΕΣ - ΞΕΝΟΔΟΧΕΙΑΚΕΣ ΕΜΠΟΡΙ¬ 
ΚΕΣ ΕΠΙΧΕΙΡΗΣΕΙΣ I. ΠΑΤΕΡΑΚΗΣΑ.Ε.»(Μ.Α.Ε. 14355/ 
80/Β/86/357) με συνημμένο φάκελλο σχεδίων για δη¬ 
μιουργία τουρ. λιμένα ξενοδοχειακής μονάδας σύμφωνα 
με το άρθρο 35 Ν. 2160/93. 

8. Την Α.Π. Τ/549/13.3.96 αίτηση της «ΤΟΥΡΙΣΤΙΚΕΣ - 
ΞΕΝΟΔΟΧΕΙΑΚΕΣ ΕΜΠΟΡΙΚΕΣ ΕΠΙΧΕΙΡΗΣΕΙΣ I. ΠΑΤΕ- 
ΡΑΚΗΣ Α.Ε.» με συνημμένο φάκελλο συμπληρωματικών 
στοιχείων, την Α.Π. Τ./910/8.4.96 αίτηση με συνημμένο 
φάκελλο ακτομηχανικής μελέτης καθώς και την Α.Π. Τ/ 
1050/22.4.96 αίτηση της ιδίας με συνημμένα σχέδια. 

9. Την αριθμ. 4450/23.6.95 άδεια λειτουργίας της ξε¬ 
νοδοχειακής μονάδας «ΡΟΒΤΟ ΒΕΙ_ί.Ο» στην Καρδάμαινα 
Κω. 

10. Την Α.Π. ΔΚ/1564/19.7.88 Απόφαση Νομάρχη Δω- 
δεκανήσου. 

11. Το Α.Π. 3500/26.8.94 έγγραφο Εφορείας Εναλίων 
Αρχαιοτήτων. 

12. Τα αριθμ. 42/29.2.96, 43/7.3.96, 44/28.3.95, 45/ 
9.4.96 και 46/25.4.96 Πρακτικά της Διυπουργικής Επι¬ 
τροπής του άρθρου 30 του Ν. 2160/93. 

13. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε τη χωροθέτηση Γενοδοχειακού Τουριστι¬ 
κού Λιμένα, 16 θέσεων, αποτελουμένου από χερσαία 
ζώνη 3.170 τ.μ. και θαλάσσια ζώνη εμβαδού 2.600 τ.μ., 
σύμφωνα με το άρθρο 35 του Ν. 2160/93, στη θέση Γουρ- 
νιάτης Καρδάμαινας Κω έμπροσθεν του ξενοδοχείου 
«ΡΟΒΤΟ ΒΕΙ-Ι-Ο» δυναμικότητας 260 δωματίων, Β’ κατη¬ 


γορίας, ιδιοκτησίας της «ΤΟΥΡΙΣΤΙΚΕΣ - -ΕΝΟΔΟΧΕΙΑ- 
ΚΕΣ ΕΜΠΟΡΙΚΕΣ ΕΠΙΧΕΙΡΗΣΕΙΣ I. ΠΑΤΕΡΑΚΗΣ Α.Ε.» 
σύμφωνα με το υποβληθέν και επισυναπτόμενο τοπογρα- 
φικό διάγραμμα (αριθμ. σχεδίου 4) του Πολιτικού Μηχανι¬ 
κού Γ. Διακογεωργίου που αποτελεί αναπόσπαστο μέρος 
της παρούσας με τις εξής προϋποθέσεις: 

1. Σε κάθε θέση ελλιμενισμού να υπάρχει παροχή νερού 
και ρεύματος και δυνατότητα τηλεφωνικής σύνδεσης. Ο 
ανεφοδιασμός των σκαφών σε καύσιμα να γίνεται από 
σταθερό σημείο με βυτιοφόρο όχημα και όχι σε κάθε θέση 
ελλιμενισμού. 

2. Να διατίθενται φορητές αντλίες συλλογής των ελαιω¬ 
δών καταλοίπων των σκαφών, των λυμμάτων κ.τλ., τα 
οποία, με μέριμνα της «ΤΟΥΡΙΣΤΙΚΕΣ - ΞΕΝΟΔΟΧΕΙΑ¬ 
ΚΕΣ ΕΜΠΟΡΙΚΕΣ ΕΠΙΧΕΙΡΗΣΕΙΣ I. ΠΑΤΕΡΑΚΗΣ Α.Ε.» με 
βυτιοφόρα θα καταλήγουν σε δεξαμενή εντός ή εκτός του 
ξενοδοχείου, οε χώρο εγκεκριμένο από τις αρμόδιες αρ¬ 
χές. 

3. Να τηρείται η καθαριότητα - ευπρέπεια της ζώνης λι¬ 
μένα και να λαμβάνεται μέριμνα για την ασφάλεια των λου¬ 
σμένων. 

4. Να διατίθενται βοηθητικά υλικά για την καταπολέ¬ 
μηση οποιοσδήποτε τοπικής ρύπανσης, που θα υποδει¬ 
χθούν από την αρμόδια Λιμενική Αρχή. 

5. Να εκπονηθεί σχέδιο αντιμετώπισης έκτακτου περι¬ 
στατικού ρύπνασης, το οποίο θα εγκριθεί από την αρμόδια 
Λιμενική αρχή. 

6. Με μέριμνα της «ΤΟΥΡΙΣΤΙΚΕΣ - ΞΕΝΟΔΟΧΕΙΑΚΕΣ 
ΕΜΠΟΡΙΚΕΣ ΕΠΙΧΕΙΡΗΣΕΙΣ I. ΠΑΤΕΡΑΚΗΣ Α.Ε.» να γί¬ 
νεται η συλλογή και τελική διάθεση των απορριμμάτων των 
σκαφών. 

7. Να οριοθετηθεί η θαλάσσια ζώνη διέλευσης των σκα¬ 
φών με πλωτούς σημαντήρες για αποφυγή ατυχημάτων. 

8. Προ της έναρξης των εργασιών θα πρέπει η προανα- 
φερόμενη εταιρεία να εφοδισθεί με την προβλεπόμενη 
στο άρθρο 260 του Γ ενικού Κανονισμού Λιμένων Άδεια 
από την οικεία Λιμενική Αρχή, η οποία και θα υποδείξει τυ¬ 
χόν απαραίτητα μέτρα για την προστασία του θαλάσσιου 
περιβάλλοντος και την αποφυγή ατυχημάτων κατά την 
διάρκεια εκτέλεσης των έργων. 

9. Να φωτοσημανθούν τα έργα σύμφωνα με οδηγίες της 
Υπηρεσίας Φάρων προς την οποία θα υποβληθεί με μέρι¬ 
μνα του ενδιαφερόμενου ή οριστική μελέτη. 

10. Τα βυθοκορήματα από τις εσκαφές να απορριφθούν 
σε βάθη άνω των 100 μέτρων, η ισοβαθής των οποίων 
διέρχεται 1 Ναυτικό μίλι Νοτιοανατολικά της θέσεως κα¬ 
τασκευής του έργου. 

11. Να εξασφαλισθεί ότι τα βάθη στα πρόσγεια του έρ¬ 
γου θα είναι εμγαλύτερα από εκείνα στο εσωτερικό της λι- 
μενολεκάνης που θα δημιουργθεί. 

12. Να τοποθετηθούν ελαστικά παράβλητα στις θέσεις 
παραβολής των σκαφών για αποφυγή ενδεχομένων κινδύ¬ 
νων. 

13. Να προβλεφθεί η κατασκευή έργων υποδομής υπο- 
νομεύσεως σύμφωνα με μελέτη που θα εκπονηθεί από τις 
αρμόδιες τεχνικές Υπηρεσίες του ΓΕΝ. Προς τούτο η πλή¬ 
ρης σειρά της οριστικής μελέτης να υποβληθεί παράλληλα 
με την υποβολή της στην Γ.Σ.Τ.Λ., στο ΓΕΝ. 

14. Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών και το προ- 
βλεπόμενο πέρας αυτών προκειμένου να προβεί στην έκ¬ 
δοση σχετικών προαγγελλιών. 

15. Μετά το πέρας των έργων να αποστλεί στην ως άνω 
Υπηρεσία λεπτομερώς οριζοντιογραφία και ακριβές βυθό- 

μετρικό διάγραμμα προκειμένου να ενημερωθούν οι αντί¬ 
στοιχοι ΧΕΕ και λοιπές ναυτικιακές εκδόσεις. 

16. Η κατασκευή του συγκροτήματος νν.Ο. - Ντους, εμ- 
βαδού 25,76 τ.μ. εντός της χερσαίας ζώνης του ξεν/κού 
λιμένα και εντός της ιδιοκτησίας της «ΤΟΥΡΙΣΤΙΚΕΣ - ΞΕ¬ 
ΝΟΔΟΧΕΙΑΚΕΣ ΕΜΠΟΡΙΚΕΣ ΕΠΙΧΕΙΡΗΣΕΙΣ I. ΠΑΤΕΡΑ- 
ΚΗΣ Α.Ε.» για εξυπηρέτηση των χρηστών του ξεν/δκού λι¬ 
μένα με Σ.Δ.; 0,(Κ)813 θα εγκριθεΐ από το τοπικό Πολεο- 
δομικό Γραφείο Κω προς στο οποίο κοινοποιείται η πα¬ 
ρούσα. Η αποχέτευση του εν λόγω έργου να συνδεθεί με 
τον βιολογικό καθαρισμό της ξεν/κής μονάδας. 

17. Ν ατηρηθούν οι διατάξεις του Κ.Ν. 5351/32 «Περί 
Αρχαιοτήτων», και καθ’ όλη τη διάρκεια των εργασιών να 


παρίσταται εκπρόσωπος της Εφορείας Εναλίων Αρχαιοτή¬ 
των. 

18. Να διατηρθεί ο κοινόχρηστος χαρακτήρας αιγιαλού - 
παραλίας. 

β. Η προτεινόμενη δημιουργία παραλίας με τεχνητή 
τροφοδοσία άμμου εγκρίνεται σύμφωνα με την υποβλη- 
θείσα ακτομηχανική μελέτη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Ιουνίου 1996 

Η νΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

Αριθ. οικ./2490/ΤΣΕΠ 32.1 (6) 

Παράταση προθεσμίας υποβολής αιτήσεων από τους σει¬ 
σμόπληκτους του 1995 στους Νομούς Γρεβενών και 

Κοζάνης. 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου 
«περί αποκαταστάσεως ζημιών εκ σεισμών τσυ 1978 εις 
περιοχή Βορείου Ελλάδος κλπ» όπως αυτή κυρώθηκε, 
τροποποιήθηκε και συμπληρώθηκε με τους Νόμους 867/ 
79. 1048/80, 1133/81 και 1190/81. 

2. Τη 242/6.6.95 Πράξη του Υπουργικού Συμβουλίου 
(ΦΕΚ 104//ν7.6.95) για την αποκατάσταση των ζημιών 
που προκλήθηκαν από το σεισμό της 13ης Μαΐου 1 995 
στους Νομούς Κοζάνης και Γρεβενών. 

3. Το Π.Δ. 69/1988 «Οργανισμός Γ ενικής Γ ραμματείας 
Δημοσίων Έργων». 

4. Την Κοινή Απόφαση Δ16α/04/773/29.11.90 του 
Υπουργού Προεδρίας και του Αναπλ. Υπουργού ΠΕΧΩΔΕ 
σχετικά με τσν αριθμό των υπογραφών. 

5. Την Κοινή Απόφαση Δ17α/05/11/Φ.2.2.1/6.2.96 
του Πρωθυπουργού και του Υπουργού ΠΕ.ΧΩ.Δ.Ε. «Ανά¬ 
θεση αρμοδιοτήτων Υπουργού ΠΕ.ΧΩ.Δ.Ε. στον Υφυ¬ 
πουργό ΠΕ.ΧΩ.Δ.Ε. Εμμανουήλ Λουκάκη». 

- Επειδή οι αιτήσεις επισκευής ή ανακατασκευής για 
χορήγηση δανείου και έκδοση αδείας πρέπει να συνοδεύ¬ 
ονται από ολοκληρωμένες μελέτες. 

- Επειδή πολλοί σεισμόπληκτοι δεν μπόρεσαν να υπσ- 
βάλλουν αιτήσεις για χρηματσδότηση έγκαιρα. 

- Επειδή σύμφωνα με την παρ. 3 της Π.Υ.Σ. 242/6.6.95 
δίνεται στον Υφυπουργό ΠΕ.ΧΩ.Δ.Ε. η δυνατότητα να πα¬ 
ρατείνει την προθεσμία για την υποβολή αιτήσεων για τρία 
εξάμηνα ακόμη, αποφασίζουμε: 

Παρατείνουμε την προθεσμία για την υποβολή αιτή¬ 
σεων και τεχνικών μελετών για τη χορήγηση αδειών και 
χρηματοδότηση των σεισμοπλήκτων των Νομών Γ ρεβε¬ 
νών και Κοζάνης που λήγει στις 7.6.96 για ένα εξάμηνο 
ακόμη δηλαδή μέχρι 7.12.96. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουνίου 1996 

ο ΥΦΥΠΟΥΡΓΟΣ 

ΕΜΜΑΝΟΥΗΛ ΛΟΥΚΑΚΗΣ 

-♦- 

Αριθ. Φ.35/ΟΙΚ. 610 (7) 

Αναστολή καταβολής εισφορών επαγγελματοβιοτεχνών 
Βιοτεχνικού Πάρκου Καλαμάτας. 

Ο ΥΦΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρ. 8 του ν. 2256/94 (ΦΕΚ 196) 
«Συμβούλια κρίσης και επιλογής ιατρικού και οδοντιατρι¬ 
κού προσωπικού και άλλες διατάξεις». 

2. Τη δημιουργηθείοα κατάσταση από τον ανεμοστρό¬ 
βιλο που ενέσκυψε στις 3.11.95 στην Α' Πτέρυγα του Βιο¬ 
τεχνικού Πάρκου Καλαμάτας. 

3. Την άμεση ανάγκη υποβοήθησης της προσπάθειας 


απσκατάστασης της οικονομικής ζωής και δραστηριοποίη- 
σης της παραπάνω περιοχής. 

4. Το αίτημα της Συντονιστικής Επιτροπής πληγέντων 
επαγ/τιών Βιοτεχνικού Πάρκου Καλαμάτας Μεσσηνίας. 

5. Την 80010/12.2.96 (91 Β') απόφαση του Πρωθυ¬ 
πουργού και του Υπουργού Εργασίας και Κσινωνικών 
Ασφαλίσεων «Ανάθεση αρμοδιοτήτων στον Υφυπουργό 
Εργασίας και Κοιν. Ασφαλίσεων Ν. Φαρμάκη. 

6. Το γεγονός ότι από την απόφαση αυτή δεν προκαλεί- 
ται επιβάρυνση στο ΙΚΑ και τους λοιπούς Ασφαλιστικούς 
Οργανισμούς αλλά υστέρηση των εσόδων τους, το ύψος 
των οποίων δεν μπορεί να υπολογισθεί, αποφασίζουμε: 

1. Αναστέλλεται η καταβολή των τρεχουσών ασφαλιστι¬ 
κών εισφορών προς τους Οργανισμούς Κοινωνικής Ασφά¬ 
λισης αρμοδιότητος Υπουργείου Εργασίας και Κοιν. 
Ασφαλίσεων περιόδου από 1.10.95 έως 31.10.96 των 
υπόχρεων επιχειρήσεων που έχουν επαγγελματική εγκα¬ 
τάσταση στην Α' Πτέρυγα του Βιοτεχνικού Πάρκου Καλα¬ 
μάτας και υπέστησαν ζημιές από τον ανεμοστρόβιλο που 
ενέσκυψε τον Νοέμβριο 1995. 

Κατά το χρονικό διάστημα της αναστολής δεν υπολογί¬ 
ζονται πρόσθετα τέλη και άλλες προσαυξήσεις. 

Οι εισφορές εξοφλούνται σε μηνιαίες δόσεις όσοι και οι 
μήνες της αναστολής, αρχής γενομένης από τον μήνα Δε¬ 
κέμβριο του 1996. 

Απαραίτητη προϋπόθεση για υπαγωγή στη ρύθμιση εί¬ 
ναι: 

α) Η υποβολή αίτησης μέχρι το τέλος του επόμενου 
μήνα από την ημερομηνία ισχύος της απόφασης αυτής. 

β) Βεβαίωση της Νομαρχίας ή του οικείου Επιμελητη¬ 
ρίου του Νομού, από την οποία να προκύπτει ότι η επιχεί¬ 
ρηση έχει υποστεί ζημιά. 

2. Η εκπρόθεσμη καταβολή τριών δόσεων συνολικά, συ¬ 
νεπάγεται την απώλεια του παρεχόμενου με την απόφαση 
αυτή ευεργετήματος της τμηματικής εξόφλησης των 
οφειλόμενων εισφορών και καθιστά άμεσα απαιτητό το 
σύνολο του οφειλόμενου ποσού από κύρια εισφορά με τα 
αναλογούντα σ' αυτή κατά την ημέρα εξόφλησης, πρό¬ 
σθετα τέλη και λοιπές προσαυξήσεις. 

Για την καταβολή της κάθε δόσης απαραίτητη είναι η 
εξόφληση των απαιτητών τρεχουσών εισφορών. 

3. Οι επιχειρήσεις που θα υπαχθούν στην παρούσα ρύθ¬ 
μιση, τόσο κατά το διάστημα της αναστολής, όσο και κατά 
το διάστημα καταβολής των δόσεων, εφόσον τηρούν τους 
όρους του διακανονισμού, λαμβάνουν από το ΙΚΑ βεβαιώ¬ 
σεις της παρ. 7 του άρ. 39 του Ν. 2065/92 (ΦΕΚ 113Α·) 
και αναστέλλεται η διαδικασία λήψης αναγκαστικών μέ¬ 
τρων. 

Κατ’ εξαίρεση, η συμμόρφωση με τους όρους του δια¬ 
κανονισμού δεν συνεπάγεται την άρση των κατασχέσεων 
και υποθηκών που έχουν επιβληθεί. 

Το ΙΚΑ και οι άλλοι ασφαλιστικοί Οργανισμοί χορηγούν 
βεβαίωση ενημερώτητας για τη δανειοδότηση - χρηματο¬ 
δότηση επιχειρήσεων από Τράπεζες ή οποιοδήποτε άλλο 
πιστωτικό Ίδρυμα, βάσει των διατάξεων του άρθρου 4 του 
Ν. 1239/82 (ΦΕΚ 35Α), εφόσον η επιχείρηση έχει υπα¬ 
χθεί στο διακανονισμό, και τηρεί τους όρους της ρύθμι¬ 
σης. 

4. Όπου από τις κείμενες διατάξεις απαιτείται ως προϋ¬ 
πόθεση για την απσνομή σύνταξης από Οργανισμούς Κοι¬ 
νωνικής Ασφάλισης η προηγούμενη εξόφληση των καθυ- 
στερούμενων οφειλών, λογίζεται ότι υπάρχει η προϋπό¬ 
θεση αυτή στην περίπτωση υπαγωγής στο διακανονισμό 
της παρούσας απόφασης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η εκπρόθεσμη καταβολή τριών δόσεων στους παρα¬ 
πάνω οργανισμούς, συνεπάγεται την αναστολή της κατα¬ 
βολής της σύνταξης μέχρι και το μήνα κατά τον οποίο θα 
εξοφληθεί ολόκληρο το ποσό των δόσεων που υπολείπε¬ 
ται, προσαυξημένο με τα αναλογούντα, σε αυτές, πρό¬ 
σθετα τέλη. 

5. Τα εκ της ασφαλίοεως δικαιώματα των εργαζομένων 
την περίοδο της αναστολής δεν επηρεάζονται από τη μη 
καταβολή των εισφορών εκ μέρους των επιχειρήσεων, με 
την προϋπόθεση ότι οι επιχειρήσεις αυτές δεν θα αμφι¬ 
σβητήσουν τις σχετικές καταλογιστικές πράξεις. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Ιουνίου 1996 

ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦-- 

Αριθ. 50390 (8) 

Έγκριση μίσθωσης ακινήτου για τη στέγαση Εθνικής Συ¬ 
νομοσπονδίας Ατόμων με Ειδικές Ανάγκες. 

Ο ΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2224/1994 «Ρύθ¬ 
μιση θεμάτων εργασίας, συνδικαλιστικών δικαιωμάτων, 
υγιεινής και ασφάλειας των εργαζομένων και οργάνωσης 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις». 

2. Την αριθμ. 50285/29.3.93 απόφαση του Υφυπουρ¬ 
γού Εργασίας. 

3. Το αριθμ. 40794/30.5.96 έγγραφο του Οργανισμού 
Εργατικής Εστίας με το οποίο μας διαβίβασε αποσπά¬ 
σματα των αριθμ. 13/28.3.96 και 20/8.5.96 συνεδριά¬ 
σεων του Διοικητικού Συμβουλίου. 

4. Την αριθμ. 80010/1996 κοινή απόφαση του Πρ&)θυ- 
πρυργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ 91Α/ 
13.2.1996). 

5. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
ΟΕΕ το ύψος της οποίας δεν μπορεί να προσδιορισθεί 
(άρθρο 27 Ν. 2081/92 και 29Α του Ν. 1558/1985). 

Η δαπάνη αυτή δεν βαρύνει τον κρατικό προϋπολογι¬ 
σμό, αποφασίζουμε: 

Εγκρίνουμε τις αριθμ. 13/28.3.96 και 20/8.5.96 απο¬ 
φάσεις του Δ.Σ. του Ο.Ε.Ε. με τις οποίες έγινε δεκτό το 
αίτημα της Εθνικής Συνομοσπονδίας Ατόμων με Ειδικές 
Ανάγκες, για την κάλυψη της δαπάνης για την μίσθωση 
κτιρίου στην Αθήνα για την στέγαση των υπηρεσιών της, 
κατ’ εξαίρεση της αριθμ. 50285/1993 απόφασής μας ως 
εξής: 

1) Η στέγαση της Συνομοσπονδίας θα γίνει με μέριμνα 
και ευθύνη της Διοίκησής της. 

2) Η δαπάνη θα αφορά εμβαδόν ακινήτου μέχρι 300 τ.μ. 

3) Το μίσθωμα θα ανέρχεται μέχρι 500.000 δρχ. μη- 
νιαίως. Το χαρτόσημο της σύμβασης εάν επιβαρύνει τον 
μισθωτή θα καταβάλλεται επι πλέον. 

4) Η διάρκεια της μίσθωσης θα είναι 3 (τριών) ετών και η 
ανάληψη της δαπάνης θα γίνει από 1.5.96. 

5) θα υποβληθούν στον ΟΕΕ, το συμφωνητικό μίσθω¬ 

σης, το πρωτόκολλο παραλαβής ακινήτου και μηνιαίως 
όλες οι αποδείξεις των μισθωμάτων. 

Η δαπάνη αυτή θα βαρύνει τον ΚΑΕ 813Β του προϋπο¬ 
λογισμού του Οργανισμού Εργατικής Εστίας. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 13 Ιουνίου 1996 

ο ΥΦΥΠΟΥΡΓΟΣ 

Λ. ΚΑΝΕΛΛΟΠΟΥΛΟΣ 
-♦- 

Αριθ. ΥΠΠΟ/ΔΙΛΑΠ/Γ/2013/28105 (9) 

Συμπλήρωση της ΥΑ ΥΠΠΟ/ΔΙΑΑΠ/Γ/26885/1680/ 
12.7.88 (ΦΕΚ 540/Β/1.8.88) με την οποία είχε χαρα- 
κτηριοθεί ως έργο τέχνης το «Αρχοντικό Χατζηαργύρη» 
στην άλλη Μεριά Πηλίου ιδ. ΣΑΔΑΣ και χαρακτηρισμός 
του και ως ιστορικού διατηρητέου μνημείου με ζώνη 
προστασίας τον περιβάλλοντα χώρο του στα όρια της 
ιδιοκτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ.Α·/26.7.85 

β) του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει 
γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830» 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92) 

ε) του Π.Δ. 941/77 «περί Οργανισμού του ΥΠΠΕ». 

2. Την Διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ιδίου Υπουργείου (ΦΕΚ 210/τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς, Γεν. Δ/ντές και Προϊ¬ 
σταμένους των Δ/νσεων, Τμημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 14/16.5.96, αποφασί¬ 
ζουμε: 

Συμπληρώνουμε την ΥΑ ΥΠΠΟ/ΔΙΛΑΠ/Γ/26885/ 
1680/12.7.88 (ΦΕΚ 540/Β/1.8.88) με την οποία χαρα¬ 
κτηρίσθηκε ως έργο τέχνης το «Αρχοντικό Χατζηαργύρη» 
στην ’/^λλη Μεριά Πηλίου ιδιοκτησίας ΣΑΔΑΣ - ΠΕΑ, το χα¬ 
ρακτηρίζουμε και ως ιστορικό διατηρητέο μνημείο, και 
ορίζουμε ως ζώνη προστασίας του τον περιβάλλοντα χώρο 
του στα όρια της ιδιοκτησίας του, διότι πρόκειται για αντι- 
πρσωπευτικό δείγμα κτιρίου πηλιορείτικης αρχιτεκτονικής 
σημαντικό για την μελέτη της εξέλιξης της Αρχιτεκτονικής 
της περιοχής του Πηλίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 1996 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 

-φ- 

Αριθ. ΥΠΠΟ/ΔΙΛΑΠ/Γ/1955/28359 (10) 

Χαρακτηρισμός ως ιστορικού διατηρητέου μνημείου του 

κτιρίου «Μεγάρου Λώλη» στο Δεσποτικό Ιωαννίνων ιδ. 

Ευαγγέλου, Χριστόφορου και Μαρίας Διαμάντη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) του Ν. 1558/85 «περί Κυβέρνησης 
και Κυβερνητικών Οργάνων» που δημοσιεύθηκε στο ΦΕΚ 
137/τ.Α726.7.85 

β) του άρθρου 52 του Ν. 5351/1932 «Περί Αρχαιοτή¬ 
των», όπως αντικαταστάθηκε με το άρθρο 14 και 17 του 
Ν.Δ. 216/1943 και τροποποιήθηκε με το άρθρο 32 παρ. 5 
του Ν. 1337/1983 και ισχύει 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830» 

δ) του Ν. 2039 «περί Κύρωσης και Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92) 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 


Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τ.Β724.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91 Υπουργική Απόφαση «Μεταβίβαση αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γ εν. Γ ραμματείς, Γ εν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ.ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ- 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 11/25.4.96, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο το 
κτίριο «Μέγαρο Λώλη», στο Δεσποτικό Ιωαννίνων, ιδιοκτη¬ 
σίας Ευαγγέλου, Χριστόφορου και Μαρίας Διαμάντη, γιατί 
αποτελεί αξιόλογο δείγμα λαϊκής παραδοσιακής αρχιτε¬ 
κτονικής, σημαντικό για την μελέτη της ιστορίας της αρχι¬ 
τεκτονικής, συνδεδεμένο με τις ιστορικές μνήμες των κα¬ 
τοίκων της περιοχής κατά την περίοδο της Γερμανικής 
Κατοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1996 

Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


